Administratívne členenie Indie

India sa (na najvyššej úrovni) delí na 28 štátov (angl. states) a 8 zväzových teritórií (angl. union territories). Štáty a zväzové teritóriá sa ďalej delia na okresy (angl. districts).

Štáty majú svoju vlastnú volenú vládu, kým zväzovým teritóriám vládne správca menovaný zväzovou vládou (len niektoré majú volené vlády).

## Zoznam
Vysvetlivka: Na prvom mieste je uvedený slovenský názov štátu/teritória podľa ÚGKK SR (pričom pri položkách, ktoré nie sú uvedené v textoch ÚGKK SR, sú uvedené rôzne varianty slovenského mena z literatúry); v zátvorke je uvedený názov hlavného mesta (až na zaužívané slovenské názvy Hajdarábad, Bangalúr, Bombaj, Kalkata a Puttučéri sú to väčšinou názvy v hindčine, pričom prípadné hindské dlhé a na konci slova je upravené na krátke a). Za pomlčkou je uvedené to isté analogicky v angličtine.

### Štáty
# Ándhrapradéš (Amarávatí) – Andhra Pradesh (Amaravati): do roku 2014/2016 bol hlavným mestom Hajdarábad
# Arunáčalpradéš (Itánagar) – Arunachal Pradesh (Itanagar)
# Ásam (Dispur) – Assam (Dispur)
# Bihár (Patna) – Bihar (Patna)
# Čhattísgarh (Rájpur) – Chhattisgarh (Raipur): do roku 2000 súčasť štátu Madhjapradéš
# Goa (Panadží/Panádží/Panadži/Paňdžim/Pandžim) – Goa (Panaji)
# Gudžarát (Gándhínagar) – Gujarat (Gandhinagar)
# Harijána (Čandígarh) – Haryana (Chandigarh)
# Himáčalpradéš (Šimla) – Himachal Pradesh (Shimla)
# Džhárkhand (Ráňčí/Ránčí) – Jharkhand (Ranchi): do roku 2000 súčasť štátu Bihár
# Karnátaka (Bangalúr) – Karnataka (Bangalore)
# Kérala (Tiruvanantapuram) – Kerala (Thiruvananthapuram)
# Madhjapradéš (Bhópál) – Madhya Pradesh (Bhopal)
# Maháraštra (Bombaj) – Maharashtra (Mumbai)
# Manípur (Imphal/Imphál) – Manipur (Imphal)
# Meghálaj (Šiláng/Šilaung) – Meghalaya (Shillong)
# Mizorám (Áizal/Áizól/Aízól/Áízawl/Ajzal) – Mizoram (Aizawl)
# Nágsko (Kohíma/Kóhíma) – Nagaland (Kohima)
# Pandžáb (Čandígarh) – Punjab (Chandigarh)
# Radžastan (Džajpur) – Rajasthan (Jaipur)
# Sikkim (Gántók) – Sikkim (Gangtok)
# Tamilnádu (Čennai/Čennaí) – Tamil Nadu (Chennai)
# Telangána/Télangána (Hajdarábad) – Telangana (Hyderabad): do roku 2014 súčasť štátu Ándhrapradéš
# Tripura (Agartala) – Tripura (Agartala)
# Urísa (Bhubanéšvar/Bhuvanéšvar/Bhúbanešvár/Bhubanéšvár) – Orissa (Bhubaneshwar)
# Uttarákhand (Déhrádún) – Uttarakhand (Dehradun):  do roku 2000 súčasť štátu Uttarpradéš 
# Uttarpradéš (Lakhnaú) – Uttar Pradesh (Lucknow)
# Západné Bengálsko (Kalkata) – West Bengal (Kolkata)
Bývalý štát Džammú a Kašmír bol v roku 2019 premenený na dve zväzové teritóriá Džammú a Kašmír a Ladákh – porov nižšie.

### Zväzové teritóriá
# Andamany a Nikobary (Pórt Bléjar) – Andaman and Nicobar Islands (Port Blair)
# Čandígarh (Čandígarh) – Chandigarh (Chandigarh)
# Dádra a Nagar Havelí a Daman a Diú (Daman) – Dadra and Nagar Haveli and Daman and Diu (Daman): do roku 2020 toto boli dve samostatné zväzové teritóriá Dádra a Nagar Havelí a Daman a Diú 
# Dillí (Dillí) – Delhi (Delhi)
# Džammú a Kašmír (Šrínagar) – Jammu and Kashmir (Shrinagar): do roku 2019 toto bola južná časť štátu Džammú a Kašmír
# Ladákh/Laddákh/Ladak (Léh) – Ladakh (Leh): do roku 2019 toto bola severná časť štátu Džammú a Kašmír
# Lakadivy (Kavarattí/Kavaratti/Kávaratti) – Lakshadweep (Kavaratti)
# Puttučéri (Puttučéri) – Pondicherry (Pondicherry)

## Referencie